projecte-aina/catalan_government_crawling huggingface dataset:
INFORME DISPONIBLE EN 2 VERSIONS: PÍNDOLES EN CATALÀ I ANGLÈS
Si la logística sempre ha estat un element fonamental de qualsevol cadena de valor, l'explosió del comerç electrònic també l'ha situada com un component encara més clau entre la producció i la comercialització del que sempre havia estat.
En aquest context, Catalunya se situa com un enclavament idoni per al sector logístic al sud d'Europa, tal com mostra l'estudi La logística a Catalunya, elaborat per ACCIÓ amb la col·laboració del Port de Barcelona.
I ho és perquè aglutina elements com disposar d'un ecosistema industrial sòlid molt obert al món, una posició geoestratègica que facilita la connexions intercontinentals, la presència d'un hub logístic integrat amb port, aeroport, zona franca i zones logístiques; així com la presència de diversos operadors especialitzats tant locals com internacionals.
Catalunya compta amb dos dels principals ports del Mediterrani, els de Tarragona i Barcelona, que mouen anualment 4 milions de passatgers i 95 Mt de mercaderies.
Un aeroport de classe internacional i una àmplia xarxa viària i ferroviària ofereixen unes infraestructures potents per al sector logístic.
Aquestes, a més, es completen amb una diversificada oferta de zones franques i logístiques arreu del territori.
Tot plegat ha generat l'interès dels inversors estrangers, i ja són moltes les empreses internacionals capdavanteres que han escollit Catalunya per ubicar-hi el seu hub logístic.
Entre el 2014 i el 2018 s'han realitzat fins a 85 projectes d'inversió estrangera directa al nostre país per un valor de 2,67 milions d'euros que han generat 9.146 llocs de treball.
Aquestes xifres representen el 34,7% dels projectes realitzats en el total de l'estat espanyol, el 35,7% de la inversió i el 34,6% de l'ocupació creada.
Una de les empreses internacionals destacades que ha invertit amb impacte en aquest sector a Catalunya és Amazon.
La companyia ha realitzat al nostre país fins a set projectes per valor de 268,22 milions d'euros on ha generat més de 3.725 llocs de treball directes.
Consulta tota la informació a l'estudi La logística a Catalunya.
Emplena aquest formulari, explica'ns quin és el teu projecte o el teu dubte i ens posarem en contacte amb tu de seguida.
L'Agència per a la Competitivitat de l'Empresa (en endavant, ACCIÓ) tractarà les seves dades personals amb la finalitat de gestionar la sol·licitud que vostè realitza mitjançant aquest formulari, d'enviar-li enquestes de satisfacció que vostè podrà voluntàriament respondre, en el cas que hagi participat a les nostres activitats o serveis, i d'enviar-li comunicacions sobre les nostres activitats i serveis.
ACCIÓ pot tractar les seves dades amb les finalitats esmentades perquè està obligada a atendre la seva sol·licitud i està expressament autoritzada per llei a remetre-li comunicacions sobre les seves activitats i serveis.
En el cas que vostè participi a les nostres activitats, l'enviament d'enquestes de satisfacció sobre les mateixes està legitimat per la necessitat de millorar les activitats i serveis que oferim conforme a la nostra missió pública.
Les dades personals podran ser comunicades a administracions públiques per al compliment de les nostres obligacions legals així com a proveïdors de serveis a ACCIÓ.
Vostè pot exercir els seus drets d'accés, rectificació, supressió, limitació, portabilitat i oposició enviant una comunicació a l'adreça postal del Passeig de Gràcia, 129, CP 08008 de Barcelona, o bé enviant un correu electrònic a [EMAIL].
Les seves dades seran conservades mentre es mantingui la seva relació amb ACCIÓ i, un cop finalitzada aquesta, fins al transcurs dels terminis de prescripció legal aplicables i/o fins als terminis necessaris per tal de garantir el compliment de la missió d'interès públic de la nostra entitat.
Per a més informació: http://www.accio.gencat.cat/avis-legal.
ACCIÓ és present a les xarxes i mitjans socials amb l'objectiu de mantenir oberts els canals de diàleg amb les empreses i els professionals i fomentar la competitivitat empresarial.
T'animem que ens segueixis a les plataformes socials següents:
El compte de Twitter ofereix informacions corporatives, actualitat de l'empresa catalana, informació dels serveis, programes i ajuts d'ACCIÓ, així com d'actes i convocatòries que organitzem.
Des del compte podràs seguir informacions en anglès de captació d'inversions estrangeres a Catalunya i continguts per a la promoció internacional de Catalunya com a destinació d'inversió estrangera.
ACCIÓ té una pàgina d'empresa a partir de la qual podràs estar al dia de les principals novetats de l'organització, d'informes i peces de coneixement empresarial, i de notícies relatives a l'empresa catalana.
Catalonia Trade & Investment també compta amb la seva pròpia pàgina per fer difusió de les principals informacions sobre Catalunya al públic internacional.
ACCIÓ també impulsa un grup corporatiu de debat i networking a LinkedIn, que exerceix de punt de trobada transversal per a l'empresa catalana.
ACCIÓ compta amb una finestra activa a Facebook a través de la qual podràs estar al dia de les principals informacions de l'organització.
D'una forma més visual i interactiva, a Facebook hi trobaràs totes les infografies, vídeos i notícies d'interès que genera ACCIÓ; amb un focus especial als continguts del Banc de Coneixement.
Al canal d'ACCIÓ a Youtube hi trobaràs tots els nostres vídeos.
En aquest espai hi pots veure els directors de la xarxa d'Oficines Exteriors presentant les oportunitats per a les empreses catalanes en més de 100 mercats, els millors casos d'empreses o els resums d'algunes de les jornades amb participació d'ACCIÓ.
Consulta-hi els diversos continguts organitzats per llistes temàtiques i no perdis cap oportunitat.
També pots consultar i descarregar tots els informes, estudis i presentacions d'ACCIÓ en un sol espai a Slideshare.
El finançament empresarial alternatiu ja és una sòlida realitat, amb multitud d'opcions i especialitzacions.
Són tantes, que trobar l'opció de finançament alternatiu més adient a les teves necessitats és la primera de les decisions importants a prendre.
Digues-li, en només 5 clics, quines són les teves necessitats, i et suggerirà les solucions de finançament alternatiu que millor s'adaptin al teu sector, la situació de la teva empresa i les particularitats del teu projecte.
El Recomanador de Finançament Alternatiu és una evolució del Catàleg de finançament alternatiu, que fins a l'any 2015 ha recollit la informació de les principals fonts de finançament alternatiu disponibles per a empreses a Catalunya.
Ara, el catàleg es torna interactiu i personalitzat.
I recorda que si vols aprofundir en aquest assessorament i desvirtualitzar-lo, tens a la teva disposició el Servei d'assessorament financer.
Pimes amb facturació decreixent, deute molt elevat o tensions de caixa
Facturació amb creixement inferior al 2 %, deute elevat o tensions de caixa
Facturació amb creixement entre el 3 % i el 10 % o deute al voltant del 50 %, caixa correcta
Facturació amb creixement superior al 10 % o poc deute, superàvit elevat de caixa
Amb producte fet però sense facturar
Amb producte fet i facturació mínima o irregular
Amb producte i facturació regulars
Dona'ns la teva opinió sobre el "Recomanador de finançament alternatiu" i ajuda'ns a millorar-lo!
Des de la delegació d'ACCIÓ a les Terres de l'Ebre es treballa per conèixer de primera mà les necessitats de les empreses, per detectar oportunitats de negoci i adequar els instruments de la Generalitat a la realitat local.
Si la teva empresa està ubicada en aquest territori i vols assessorament personalitzat, contacta amb l'equip de la Delegació de les Terres de l'Ebre.
El teixit econòmic de les Terres de l'Ebre presenta una estructura molt diversificada.
El sector industrial es troba fortament implantat i cobreix una gran varietat d'activitats, on destaquen la indústria alimentària, amb sectors com l'agroalimentari i el càrnic; la indústria de l'embalatge o la indústria química.
També hi trobem un sector primari important que destaca per la producció d'arròs, d'oli, de vi, de fruita dolça i de cítrics.
La internacionalització s'ha incrementat en els darrers anys.
Els mercats receptors més importants són França i els del centre d'Europa, tot i que també hi ha un gran volum d'exportacions als Estats Units.
El teixit empresarial està configurat en gran part per pimes i micro empreses, però també hi trobem una important implantació de grans empreses i de multinacionals.
El delegat, Xavier Cortiella, és llicenciat en Màrqueting i Investigació de Mercats per la Universitat Oberta de Catalunya i Enginyer Tècnic Forestal per la Universitat de Lleida.
Ha dirigit empreses de consultoria mediambiental especialitzada en urbanisme, i de turisme.
Des de la delegació d' ACCIÓ a la Catalunya Central es treballa per conèixer de primera mà les necessitats de les empreses, per detectar oportunitats de negoci i per adequar els instruments de la Generalitat a la realitat local.
Si la teva empresa està ubicada en aquest territori i vols assessorament personalitzat, contacta amb l'equip de la delegació de la Catalunya Central.
L'àmbit territorial de la Catalunya Central engloba les comarques de l'Anoia, el Bages, el Berguedà, el Moianès, Osona i el Solsonès.
És un territori heterogeni, amb una economia diversificada, on predominen la indústria, l' agricultura i els serveis, bàsicament d'oci i de turisme.
S'hi troben indústries dels sectors metal·lúrgic, auxiliar d'automoció, tèxtil, paperer, adober i miner, a més de tota la cadena de valor del sector agroalimentari.
El teixit empresarial presenta diversos graus tant d'exportació com d'innovació, sovint en col·laboració amb els centres tecnològics i les universitats.
La delegada, Laura Sobrevias, és llicenciada en Química i MBA.
Inicialment va desenvolupar la seva trajectòria professional en departaments d'R+D de productes farmacèutics i alimentaris, i posteriorment va assumir la promoció tecnològica en centres de recerca.
Des de la delegació de l'Alt Penedès, Garraf i Maresme es treballa per conèixer de primera mà les necessitats de les empreses, per detectar oportunitats de negoci i per adequar els instruments d'ACCIÓ a la realitat local.
Si la teva empresa està ubicada en aquest territori i vols assessorament personalitzat, contacta amb l'equip de la delegació de l'Alt Penedès, Garraf i Maresme.
L'Alt Penedès, el Garraf i el Maresme compten amb un teixit empresarial format bàsicament per pimes i micro empreses dedicades al sector dels serveis i a l'industrial.
Les activitats estratègiques de les tres comarques estan molt diversificades, i van des del sector vitivinícola, fins al tèxtil, el sociosanitari o el farmacèutic.
Les empreses exporten a mercats propers europeus com França, el Regne Unit o Alemanya, però també cap als Estats Units, diversos països àrabs o el Japó.
El territori també compta amb centres tecnològics que conformen un ecosistema innovador.
La delegada, Cristina Fabián, és llicenciada en Història Contemporània per la UB i diplomada-BBA en Ciències Empresarials, Màrqueting i Relacions Públiques per l'Institut International de Communication de París.
Abans d'incorporar-se a ACCIÓ va ser Product Manager de Finances, Administració i Recursos Humans a IWS, Secretariat Internacional de la Llana.
La indústria 4.0 ja és una realitat que està transformant radicalment el món de l'empresa a tot arreu.
L'anomenada quarta revolució industrial, passa per la digitalització de les pimes, adoptant tecnologies com la intel·ligència artificial, el big data o la internet de les coses, entre d'altres.
Tant si ja saps com sumar-te a la revolució de la digitalització i necessites un impuls econòmic, com si encara necessites identificar les tecnologies 4.0 més adients per al teu negoci, en aquesta sessió et presentem ProACCIÓ 4.0, el programa d'ajuts i serveis 4.0 dirigit a pimes perquè facis el salt cap a la indústria intel·ligent.
Vine i t'explicarem els serveis i instruments financers públics que estaran a la teva disposició, així com els agents facilitadors a Catalunya que et poden ajudar en el teu procés de transformació digital.
Oferir la visió i els instruments que des de les institucions posen a l'abast de les empreses per afrontar aquests reptes industrials i tecnològics.
Des de la delegació de Tarragona es treballa per conèixer de primera mà les necessitats de les empreses, per detectar oportunitats de negoci i per adequar els instruments d' ACCIÓ a la realitat local.
Si la teva empresa està ubicada en aquest territori i vols assessorament personalitzat, contacta amb l'equip de la delegació de Tarragona.
El camp de Tarragona és una àrea diversa, amb una significativa presència de multinacionals, però també conformada per un important teixit de pimes i micro empreses.
A més dels sectors més coneguts (química, plàstics, energia, agroalimentació i turisme), la zona compta amb importants empreses dels àmbits de la nutrició animal, la salut, el paper i l'embalatge, l'automoció, la logística, i els transformats metàl·lics.
La primera destinació de les exportacions és Europa, principalment F rança, Alemanya i Itàlia, seguits dels Estats Units.
Tarragona compta amb el segon port més important de Catalunya i bones infraestructures per a la innovació, amb centres tecnològics de referència.
La delegada, Mònica Boquera, és llicenciada en Dret per la Universitat de Barcelona, màster en Polítiques Públiques i Socials per la Universitat Pompeu Fabra i la John Hopkins University, màster en Direcció i Gestió d'Administracions Locals, i postgrau en Estructura i Funcionament de la Unió Europea.
La seva experiència professional ha estat sempre vinculada a organismes públics de suport a l'empresa i a l'emprenedoria.
Vine a aquesta trobada amb experts en finançament alternatiu, amb qui tindràs la possibilitat de conèixer quin tipus d'instrument s'ajusta més als teus projectes d'internacionalització, d'innovació i de creixement, entre d'altres.
Podràs conèixer-ne els detalls, obtenir una aproximació dels costos reals, i fer les preguntes que vulguis.
Cada ponent explicarà un instrument financer i les presentacions seran de 5 minuts.
Al final de la sessió, amb prèvia sol·licitud a la inscripció, podràs tenir una reunió individual amb els ponents que desitgis per fer una simulació del finançament que necessites (import, costos, terminis, etc.).
Les 5 tendències en finançament que coneixeràs en aquest showroom:
Donar a conèixer diferents fonts de finançament alternatiu (no bancari) per finançar projectes empresarials.
Una pime en creixement amb projectes empresarials (innovació, accés a nous mercats, inversions a l'estranger, etc.)
Regidora d'Intervenció i Tresoreria, d'Empresa i Innovació
Cristina Fabián, delegada d'ACCIÓ a l'Alt Penedès, Garraf i Maresme
Presentacions de les 5 tendències de finançament
Modera: Mercè Clara, consultora de Finançament d'ACCIÓ
Fi de les presentacions i pausa
Inici de les reunions individuals amb els proveïdors sol·licitats i amb el Servei d'Assessorament Financer
Fi de les reunions individuals (hora aproximada, en funció de les reunions sol·licitades)
Les entrevistes es faran a través de videoconferència.
Del 23 al 27 de març, els International Business Days posaran el focus en Europa.
Cinc dies temàtics perquè descobreixis les tendències d'aquest mercat i comprovis si els teus productes o serveis poden trobar-hi una oportunitat per fer créixer el teu negoci.
Vols saber si pots créixer o introduir-te en el mercat de Polònia?
Sol·licita una entrevista amb el director de l'Oficina Exterior d'ACCIÓ a Varsòvia, que serà a Sant Sadurní d'Anoia el 31 de març, i junts explorareu les possibilitats reals que té la teva empresa de fer-hi negoci.
Altres directors de les Oficines Exteriors d'ACCIÓ a Europa tindran agendes disponibles arreu del territori.
Consulta aquí les agendes disponibles i sol·licita la teva entrevista!
Eixampla les fronteres de la teva empresa i fes-la créixer!
Apropar les oportunitats de negoci actuals dels mercats d'Europa a les empreses catalanes per impulsar els seus acords comercials amb altres mercats d'arreu del món.
Una empresa catalana que vol obrir el seu negoci als mercats europeus.
Des de la delegació de Lleida es treballa per conèixer de primera mà les necessitats de les empreses, per detectar oportunitats de negoci i per adequar els instruments d' ACCIÓ a la realitat local.
Si la teva empresa està ubicada en aquest territori i vols assessorament personalitzat, contacta amb l'equip de la delegació de Lleida.
Lleida compta amb empreses principalment centrades en el sector de l'a groindústria, els serveis i la construcció.
També destaquen altres sectors més petits com el de l' embalatge, les TIC o la logística.
Les companyies estan cada vegada més internacionalitzades i el sector agroalimentari agrupa el 63% de les exportacions totals.
La delegació està formada per un equip de tres persones.
La delegada, Clara Porta, és llicenciada en Administració i Direcció d'Empreses per la Universitat de Barcelona i especialitzada en Comerç Internacional per la Universitat de Nova York (EUA).
Va estudiar també a l'Aarhus Business School (Dinamarca).
Ha desenvolupat la seva experiència professional a l'Oficina Comercial de l'ICEX a Nova York, en llocs de direcció a l'empresa privada en l'àmbit del comerç internacional i en els sectors agroalimentari, energètic i gran consum, i en la consultoria d'investigació de mercats.
Sabies que el 65% de les startups fracassen degut a tensions en l'equip?
Si vols evitar-ho, participa en aquesta sessió pràctica d'una hora de durada i coneixeràs tres pràctiques molt simples que et permetran aconseguir més motivació, més alineació de grup i millor comunicació entre els integrants de l'empresa per evitar el conflicte i fomentar la confiança i l'enteniment.
Aquest és un taller pràctic ideal per a startups amb equips de 4 persones o més.
Conèixer i posar en pràctica les estratègies que fomenten la millora del treball en equip en organitzacions petites.
Una startup o un emprenedor amb un potencial de creixement elevat.
Des de la delegació de Girona es treballa per conèixer de primera mà les necessitats de les empreses, per detectar oportunitats de negoci i per adequar els serveis d' ACCIÓ a la realitat local.
Si la teva empresa està ubicada en aquest territori i vols assessorament personalitzat, contacta amb l'equip de la delegació de Girona.
Girona compta amb un teixit empresarial molt diversificat, basat sobretot en pimes familiars dels sectors agroalimentari, maquinària i béns d'equip, químic, i serveis, com ara el turisme.
A les comarques gironines cada any es baten rècords d'exportació, amb una forta dependència de França (30% d'exportacions) i de la Unió Europea (70% d'exportacions).
La delegació està formada per un equip de tres persones.
El delegat, Ferran Rodero, és enginyer industrial superior, especialitzat en gestió d'empreses i MBA per EADA.
Va començar en la consultoria d'empreses i posteriorment va treballar a Gas Natural.
Compagina la seva activitat professional amb la docència i actualment és professor associat a la Universitat de Girona i col·laborador docent a la UOC.
Del 23 al 25 de setembre es durà a terme la tercera edició de la missió inversa per al sector agrícola a Barcelona i Lleida.
Aquests dies, podràs mantenir reunions amb importadors i distribuïdors de diferents països que vindran a Catalunya cercant nous proveïdors.
Els importadors d'enguany seran de:
Participa el pròxim 10 de març a la sessió informativa a la delegació d'ACCIÓ a Lleida i coneixeràs les oportunitats que cadascun d'aquests països et pot oferir i, així com el funcionament de l'esdeveniment, el calendari i altres detalls pràctics d'interès.
Conèixer i preparar la missió inversa del sector agrícola del mes de setembre.
Una empresa dels subsectors de llavors, vivers, fertilitzants, fitosanitaris, maquinària agrícola, sistemes d'embalatge, sistemes de reg o agritech.
Clúster dels mitjans de producció agrícola de Catalunya
Presentació de la tercera edició de la missió inversa en tecnologies agrícoles
Oportunitats agro-tecnològiques en els diferents països convidats
Des de la delegació de l'Alt Pirineu i Aran es treballa per conèixer de primera mà les necessitats de les empreses, per detectar oportunitats de negoci i per adequar els serveis d'ACCIÓ a la realitat local.
Si la teva empresa està ubicada en aquest territori i vols assessorament personalitzat, contacta amb l'equip de la delegació de l'Alt Pirineu i Aran.
El teixit empresarial a l'Alt Pirineu i Aran compta amb més de 3.500 empreses, i se centra bàsicament en els sectors de l' hostaleria, el comerç, la construcció, les indústries manufactureres, l'agricultura i la ramaderia.
La majoria d'empreses són de dimensions reduïdes, de caràcter familiar, amb capacitat d'emprendre i amb fort compromís vers el territori.
Un dels sectors tractors és l'agroalimentari, present a les sis comarques.
Entre els productes emergents trobem la carn de vedella i de xai ecològiques i la producció de vins i cerveses artesanes.
La internacionalització està lligada a les empreses i cooperatives més grans dels sectors agroalimentari, elèctric i forestal.
Els principals mercats d'àmbit internacional són França, Andorra i la resta d'Europa.
El delegat de l'Alt Pirineu i Aran és David Torrelles, te formació especialitzada de Postgrau en administració i direcció d'empreses, direcció de màrqueting i vendes per EUNCET-UPC i Executive MBA per ESIC.
La seva trajectòria professional s'ha centrat en tasques de responsabilitat de negoci així com de direcció comercial i vendes en empreses com Vivendum o LIDL.
En aquesta sessió coneixeràs com es desenvolupa un pla de màrqueting amb la metodologia SOSTAC, amb exemples i casos pràctics.
Existeixen moltes metodologies per al desenvolupament d'aquest pla i una de les més contrastades és la metodologia SOSTAC (Situation, Objetives, Strategy, Tactic, Action & Control).
És un dels models més implementats en el màrqueting digital, ja que, d'una manera molt senzilla, permet estructurar i ordenar les empreses, i saber quines són les estratègies pertinents, segons el negoci o l'organització.
Actualment qualsevol empresa necessita el canal digital per tal d' arribar a nous clients i aconseguir objectius de Branding i Performance.
Per fer-ho, cal preparar una estratègia i un pla de màrqueting digital adaptat a l'empresa, les seves necessitats i recursos.
Aquesta metodologia ens permet afrontar aquest repte que tenen la major part de les empreses d'una forma eficient.
A la sessió es tractaran els següents punts principals:
Introducció a l'entorn digital 3.0 i 4.0
Definició d'un pla de màrqueting digital
Situació i anàlisis actual de l'empresa i definició dels públics objectius amb perfils digitals
Definició d'objectius de Branding i Performance
Definició d'estratègies web i de continguts
Planificació d'accions SEO, SEM, Social Media amb metodologia RACE
Coneixement d'eines de reputació i analítica web per poder optimitzar el nostre pla
Activitat inclosa en la 6a edició del Garrotxa Emprèn
Conèixer com elaborar un pla de màrqueting digital seguint una metodologia d'èxit per aconseguir els objectius esperats amb el món digital.
Un director d'empresa o un gestor interessat a aplicar accions en els canals digitals.